**Ministru kabineta noteikumu projekta**

**„Grozījumi Ministru kabineta 2010.gada 27.aprīļa noteikumos**

**Nr.397 „Noteikumi par Valsts civilās aviācijas drošības programmu””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 57.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījumi Ministru kabineta 2010.gada 27.aprīļa noteikumos Nr.397 „Noteikumi par Valsts civilās aviācijas drošības programmu”” (turpmāk – noteikumu projekts) ir izstrādāts, lai nodrošinātu regulējuma atbilstību Eiropas Savienības un 1944.gada 7.decembra Konvencijas par starptautisko civilo aviāciju (turpmāk - Konvencija) 9. un 17.pielikuma prasībām, kā arī nodrošināt aviodrošības tiesiskā regulējuma atbilstību faktiskajai situācijai.Noteikumu projekta 1.un 2.punkts:Eiropas Komisijas 2010.gada 4.marta Regulā (ES) Nr.185/2010, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā, (turpmāk – regula Nr.185/2010) lietotais termins “pilnvarotais pārstāvis” tiek aizstāts ar Komisijas īstenošanas regulā (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomām, (turpmāk – regula Nr.2015/1988) lietoto terminu “oficiālais kravu aģents”.Projekta 2.punkts tehnisks precizējums, ņemot vērā likumā “Par aviāciju” 57.panta piektajā daļā noteikto Ministru kabineta pilnvarojumu.Noteikumu projekta 3., 5., 6., 8. un 18.punkts: Ministru kabineta 2010.gada 27.aprīļa noteikumu Nr.397 „Noteikumi par Valsts civilās aviācijas drošības programmu” (turpmāk – noteikumi Nr.397). 1.1 punktā noteikts, ka Valsts civilās aviācijas drošības programmā ietverti aviodrošības pasākumi saskaņā ar regulu Nr.185/2010. 2015.gada 14. novembrī regula Nr.185/2010 tika atcelta un aizstāta ar jaunu, papildinātu un konsolidētu regulu Nr. 2015/1998, kuru piemēro no 2016.gada 1.februāra. Saskaņā ar Komisijas 2011.gada 17.oktobra īstenošanas Regulas (ES) Nr.1035/2011, ar ko nosaka kopīgas prasības aeronavigācijas pakalpojumu sniegšanai un groza Regulu (EK) Nr.482/2008 un (ES) Nr.691, (turpmāk – regula Nr.1034/2011) I pielikuma 4.sadaļu “Drošība” aeronavigācijas pakalpojumu sniedzējiem ir pienākums, veikt pasākumus, lai aizsargātu savu darbību pret nelikumīgu iejaukšanos, tajā skaitā pienākums nodrošināt aeronavigācijas objektu, iekārtu, aprīkojuma, personāla drošību un pakalpojumu sniegšanas procesā izmantoto (saņemto, veidoto u.c.) datu aizsardzību. Aeronavigācijas pakalpojumu sniedzējiem ir jāizveido un jāuztur drošības pārvaldības sistēma. Ņemot vērā minēto, Valsts civilās aviācijas drošības programma ir attiecināma uz visiem sertificētajiem aeronavigācijas pakalpojumu sniedzējiem.  Noteikumu projekta 4. un 7.punkts:Noteikumu Nr.397 5.9.apakšpunktā ir noteikts gaisa kuģu ekspluatanta pienākums izvērtēt piemērojamo aviodrošības pasākumu atbilstību starptautiskajiem tiesību aktiem trešo valstu lidostās, no kurām gaisa kuģa ekspluatants veic gaisa pārvadājumus, un nodrošināt to pildīšanu attiecībā uz gaisa kuģa ekspluatanta veicamajiem pārvadājumiem.Pēdējo gadu laikā ir saasinājusies starptautiskā drošības situācija, tiek plānoti un veikti teroristiski uzbrukumi, kas vērsti pret civilo aviāciju. Lidostās atklāto drošības trūkumu izvērtējums norāda uz to, ka gaisa kuģu ekspluatanti ne vienmēr spēj, efektīvi izvērtēt aviodrošības pasākumu atbilstību ārvalstu lidostās. Lai Latvijas Republikas gaisa kuģu ekspluatanti arī turpmāk varētu sniegt drošus gaisa pārvadājumu pakalpojumus un netiktu ierobežotas to komercdarbības iespējas citos pasaules reģionos, ir nepieciešams noteikt drošības situācijai adekvātus uzraudzības pasākumus, tādējādi nodrošinot gaisa kuģu ekspluatantu darbības aizsardzību pret nelikumīgu iejaukšanos, tiem veicot gaisa pārvadājumus trešajās valstīs. Ievērojot suverenitātes principu (Konvencijas 1.pants) noteikt aizliegumu lidot kādā gaisa telpā var tikai attiecīgās gaisa telpas īpašnieks. Latvijas Republika nevar aizliegt veikt lidojumus, tajā skaitā veikt gaisa pārvadājumus, citas valsts gaisa telpā, bet var tikai rekomendēt neveikt lidojumus, ja minētā gaisa telpa nav droša. Valsts uzdevums, kuru šajā gadījumā pilda Civilās aviācijas aģentūra, ir izvērtēt situāciju un informēt gaisa kuģu ekspluatantus cik droši ir veikt lidojumus konkrētas valsts gaisa telpā. Savukārt katra gaisa kuģa ekspluatanta ziņā ir pieņemt lēmu veikt vai neveikt lidojumus, un kādus aviodrošības pasākumus piemērot, ja pieņem lēmumu veikt lidojumus.Noteikumu projekta 9., 15,., 17., 20. un 27.punkts:Konvencijas 17.pielikuma 4.sadaļas “Preventīvie aviācijas drošības pasākumi” 4.9.punktā noteikta rekomendācija, ka Konvencijas dalībvalstīm vajadzētu ieviest pasākumus, lai nodrošinātu informācijas un komunikācijas tehnoloģiju sistēmu aizsardzību pret nesankcionētu iejaukšanos, kas varētu apdraudēt civilās aviācijas drošību un gaisa kuģu lidojumu drošumu. Atbilstoši Konvencijas 17.pielikumā noteiktajam, valsts kompetento iestāžu uzdevums ir nodrošināt, ka tiek veikti IT sistēmu riska novērtējumi, un atbilstoši šo riska novērtējumu rezultātiem tiek ieviesti piemēroti pasākumi, lai aizsargātu civilās aviācijas drošai darbībai kritisku informācijas un komunikācijas tehnoloģiju sistēmu un civilajā aviācijā izmantoto datu konfidencialitāti, integritāti, kā arī nodrošinātu šo datu pieejamību. Savukārt to tiesību subjektu, kas ir atbildīgi par Valsts civilās aviācijas drošības programmas prasību izpildi, pienākums ir veikt savu informācijas un komunikāciju tehnoloģiju sistēmu un datu identificēšanu, uz tām attiecināmo apdraudējumu un ievainojamības pakāpes noteikšanu un aizsardzības pasākumu ieviešanu.Vispiemērotākais veids, kā pilnveidot informācijas un komunikāciju tehnoloģiju sistēmu aizsardzību pret apdraudējumiem, ir ieviest un uzturēt informācijas un komunikācijas tehnoloģiju sistēmas drošības pārvaldību. Lai radītu tiesisku pamatu vienveidīgai drošības pārvaldības sistēmas ieviešanai, ir jābalstās uz aprobētiem un starptautiski atzītiem kritērijiem. Latvijas standarts LVS ISO/IEC 27001:2013 “Informācijas tehnoloģija. Drošības paņēmieni. Informācijas drošības pārvaldības sistēmas”, ar ko pārņem identisku starptautisko standartu, patlaban IT drošības ekspertu vidē ir atzīts par piemērotāko risinājumu. Noteikumu projekts neuzliek pienākumu tiesību subjektiem (aeronavigācijas pakalpojumu sniedzējiem, lidostu ekspluatantiem un gaisa kuģu ekspluatantiem) sertificēt savu darbību atbilstoši minētajam standartam, bet piedāvā izvēlēties – vai nu ieviest konkrēto standartu, vai arī - izmantot tikai šajā standartā norādītos sistēmu drošības kritērijus un risku vērtēšanas metodes.Ņemot vērā, ka informācijas un komunikācijas tehnoloģiju sistēmas drošības pārvaldības ieviešana ir laikietilpīgs process, tiek noteikts viens gads pārejas periods.Noteikumu projekta 10., 16., 21. un 22. punktsRegulas Nr.2015/1998 pielikuma 4.3.apakšpunkts nosaka prasības attiecībā uz īpaši uzmanāmu pasažieru (personas, kurām atteikts ieceļot, vai personas, kuras tiek izraidītas no valsts) pārvadāšanu. Latvijas Republikā kompetentās iestādes funkcijas pilda Valsts robežsardze, kā arī, ja personu deportē, izpildot tiesiskās palīdzības saistības - Valsts policija. Valsts robežsardze informēja, ka īpaši uzmanāmo pasažieru grupu konvojēšana lidostā un to drošības pārbaude kopā ar visiem citiem izlidojošajiem pasažieriem nereti pievērš nevajadzīgu sabiedrības uzmanību, kā arī rada iespēju šīm personām aizbēgt. Līdz ar to, vadoties no drošības apsvērumiem, būtu vēlams, lai īpaši uzmanāmu pasažieru un to pavadošo amatpersonu lidostas drošības pārbaude tiktu nodrošināta atsevišķi no citu izlidojošo pasažieru drošības pārbaudes. Lai nodrošinātu atlidojušo īpaši uzmanāmo personu identifikāciju un pārbaudi, pirms to iekļūšanas Latvijas Republikā, ir nepieciešams, lai gaisa pārvadātājs, kas veic lidojumu uz Latvijas Republikas lidostu, pirms gaisa kuģa nosēšanās vienmēr informētu Valsts robežsardzi par gaisa kuģī esošajiem īpaši uzmanāmajiem pasažieriem un to pavadošajām personām.Noteikumu projekta 11.punkts:Ņemot vērā, ka noteikumu Nr.397 4.20.apakšpunktā jau ir noteikts, ka lidosta atbilstoši riska novērtējumam nodrošina lidostas atklātās teritorijas un kontrolējamās teritorijas novērošanu, patrulēšanu un citus kontroles pasākumus, līdz ar to noteikumu 4.7.apakšpunkts nav nepieciešams, jo uzraudzību par transportlīdzekļu apstāšanās un stāvēšanas noteikumu izpildi veic Valsts policija.Noteikumu projekta 14. un 25. punkts:Regula Nr.2015/1998 nosaka detalizētākas prasības atsevišķiem tiesību subjektiem, uz kuriem attiecas Valsts civilās aviācijas drošības programmas prasības, kā arī ievieš jaunus terminus, kas atšķiras regulas Nr.185/2010. Regulas Nr.2015/1998 pielikuma 1.5.apakšpunkts nosaka, ka lidostās ir nepieciešams veikt arī to publiskās teritorijas uzraudzību un patrulēšanu, kā arī citus pasākumus, atbilstoši lidostas riska novērtējumam, lai novērstu drošības prasību pārkāpumus un drošības incidentus. Lai nodrošinātu šo minētās regulas prasību, attiecīgi ir precizēts noteikumu 4.13.apakšpunkts.Noteikumu Nr.397 14.punkts attiecas uz visiem tiesību subjektiem, kas lidostas kontrolējamā teritorijā veic jebkādu komercdarbību, bet ne uz tiem komersantiem, kas ir iesaistīti lidojumu laikā patērējamo krājumu un lidostas krājumu apstrādē, bet kuru komercdarbības vieta atrodas ārpus lidostas teritorijas. Regula Nr.2015/1998 nosaka prasības drošības pārbaudēm, kas jāveic, piegādājot lidojuma laikā patērējamos krājumus gaisa kuģu ekspluatantiem, un lidostu krājumus – lidostu ierobežotas piekļuves drošības zonās. Savukārt atbildība par drošības pārbaužu veikšanu ir nosakāma ikvienas valsts tiesību aktos. Attiecīgi noteikumos Nr. 397 šo prasību izpilde tiek noteikta tiesību subjektiem - lidojuma laikā patērējamo krājumu pilnvarotajiem piegādātājiem, lidojuma laikā patērējamo krājumu zināmajiem piegādātājiem un lidostu krājumu zināmajiem piegādātājiem. Minētajiem tiesību subjektiem šīs prasības piemērojamas neatkarīgi no tā, vai tie veic komercdarbību lidostas kontrolējamā teritorijā vai arī ārpus tās. Noteikumu projekta 26. punkts:Lidostas noteiktie drošības pasākumi būtu efektīvi un sekmētu sabiedriskās kārtības un drošības normu ievērošanu lidostā, tiesību subjektiem, kas veic komercdarbību lidostas atklātajā teritorijā, jāievēro uz viņiem attiecināmās lidostas drošības programmas prasības. Līdz šim šāds nosacījums tika iekļauts komersantu un lidostu savstarpējos līgumos, kas radīja nepieciešamību regulāri pārskatīt līgumus, mainoties lidostas drošības programmas prasībām. Lidojuma laikā patērējamo krājumu pilnvaroto piegādātāju, lidojuma laikā patērējamo krājumu zināmo piegādātāju un lidostas krājumu zināmo piegādātāju apstiprina saskaņā ar regulas Nr.2015/1998 pielikuma 8.un 9.sadaļu. Noteikumu projekta 12. un 13. punkts:Noteikumu Nr.397 4.12.apakšpunkts lidostas ekspluatantam nosaka pienākumu nodrošināt piemērotu drošības pārbaudi personām ar ierobežotām pārvietošanās spējām un viņu lietotajiem palīglīdzekļiem un ierīcēm.Eiropas Parlamenta un Padomes 2006.gada 5.jūlija Regulas (EK) Nr.1107/2006, par invalīdu un personu ar ierobežotām pārvietošanās spējām tiesībām, ceļojot ar gaisa transportu, (turpmāk – regula Nr.1107/2006) 8.pantā noteikts pienākums lidostas vadības dienestam nodrošināt, lai invalīdiem un personām ar ierobežotām pārvietošanās spējām tiktu sniegta I pielikumā norādītā palīdzība. Komisijas Īstenošanas lēmumā C(2015)8005 norādīts, ka, veicot drošības pārbaudi personām ar invaliditāti, nepieciešams ņemt vērā šo ierobežojumu dabu, lai izvēlētos piemērotu pārbaudes metodi.Ņemot vērā minēto, noteikumu projekts paredz precizēt noteikumus, lai nodrošinātu, ka lidostās tiek veiktas drošības pārbaudes, kas piemērotas personām ar invaliditāti un jebkura veida funkcionēšanas ierobežojumiem, kā arī šo personu ārstēšanai un funkcionēšanai nepieciešamajiem izstrādājumiem un ierīcēm, un suņiem – pavadoņiem, nosakot prasību nodrošināt lidostas personāla atbilstošu apmācību.Noteikumu projekta 15., 23., 24. un 27.punkts:Lai nodrošinātu efektīvu robežpārbaudi, muitas kontroli, veterināro, fitosanitāro, pārtikas nekaitīguma, nepārtikas preču drošuma, kvalitātes un klasifikācijas kontroli un radiometrisko kontroli, ko veic kompetentās valsts institūcijas robežšķērsošanas vietās lidostās, kā arī lai valsts iestādes spētu savlaicīgi plānot un pielāgot darbību plānotajam pasažieru un kravu plūsmu pieaugumam, noteikumi Nr.397 papildināti, nosakot pienākumu lidostu ekspluatantiem saskaņot ar Valsts robežsardzi, Valsts ieņēmumu dienestu un Pārtikas un veterināro dienestu lidostas infrastruktūras attīstības projektu sadaļas, kuras attiecas uz šo dienestu funkciju izpildi. Noteikumu projekta 17.punkts:Noteikumu Nr.397 3.3.apakšpunkts nosaka pienākumu Civilās aviācijas aģentūrai apstiprināt lidostu, Latvijas Republikā reģistrēto gaisa kuģu ekspluatantu un citu aviodrošības pasākumos iesaistīto komersantu izstrādātās aviodrošības programmas. Savukārt noteikumu 6.5.apakšpunktā aeronavigācijas pakalpojumu sniedzējam tika noteikts izstrādāt aviodrošības programmu un nodrošināt tajā paredzēto pasākumu īstenošanu. Aeronavigācijas pakalpojumu sniedzējs var īstenot tikai tādu aviodrošības programmu, kas saskaņota Civilās aviācijas aģentūru. Civilās aviācijas aģentūra apstiprina aviodrošības programmu, ja tā atbilst Valsts civilās aviācijas drošības programmas, kā arī Eiropas Savienības un ICAO tiesību aktu prasībā, ievērojot Administratīvā procesa likumā prasības. |
| 3. | Projekta izstrādē iesaistītās institūcijas | Valsts aģentūra “Civilās aviācijas aģentūra”, Valsts robežsardze, Muitas iestāde, Pārtikas un veterinārais dienests, Informācijas tehnoloģiju drošības incidentu novēršanas institūcija (CERT), valsts akciju sabiedrība “Starptautiskā lidosta “Rīga””, valsts akciju sabiedrība “Latvijas gaisa satiksme”, A/S “Air Baltic Corporation”, SIA “Smartlynx Airlines”. |
| 4. | Cita informācija | Nav. |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz lidostu ekspluatantiem (2), gaisa kuģu ekspluatantiem (5), aeronavigācijas pakalpojumu sniedzējiem (2), oficiālajiem kravu aģentiem (9), lidojuma laikā patērējamo krājumu pilnvarotiem piegādātājiem (4), lidojuma laikā patērējamo krājumu zināmajiem piegādātājiem (6) un lidostu krājumu zināmajiem piegādātājiem (13). |
| 2. | Tiesiskā regulējuma ietekme uz tautsaimniecību un administratīvo slogu | Lidostu ekspluatantiem, gaisa kuģu ekspluatantiem un aeronavigācijas pakalpojumu sniedzējiem administratīvais slogs tiek palielināts ar jaunu pienākumu - ieviest un uzturēt informācijas un komunikācijas tehnoloģiju sistēmu.Oficiālajiem kravu aģentiem, lidojuma laikā patērējamo krājumu pilnvarotajiem piegādātājiem, lidojuma laikā patērējamo krājumu zināmajiem piegādātājiem un lidostu krājumu zināmajiem piegādātājiem administratīvais slogs paliek nemainīgs. |
| 3. | Administratīvo izmaksu monetārs novērtējums | Administratīvās izmaksas veidosies lidostu ekspluatantiem, gaisa kuģu ekspluatantiem un aeronavigācijas pakalpojumu sniedzējiem, ieviešot un uzturot informācijas un komunikācijas tehnoloģiju sistēmu. Pašlaik vēl nav nosakāms, cik lielas būs izmaksas, jo viss ir atkarīgs no tā, kādas pārvaldības sistēmas jau ir ieviestas un cik līdzekļu vēl būs jāiegulda to turpmākai sakārtošanai.  |
| 4. | Cita informācija | Nav. |
| **IV. Tiesību akta projekta ietekme uz spēkā esošo tiesību normu sistēmu** |
| 1.  | Nepieciešamie saistītie tiesību aktu projekti  | Tiks izstrādāts Ministru kabineta noteikumu projekts “Noteikumi par personāla, kas īsteno Valsts civilās aviācijas drošības programmā noteiktos pasākumus, sertificēšanu”. |
| 2.  | Atbildīgā institūcija  | Satiksmes ministrija |
| 3.  | Cita informācija  | Nav |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.).Komisijas 2011.gada 17.oktobra Īstenošanas Regula (ES) Nr. 1035/2011, ar ko nosaka kopīgas prasības aeronavigācijas pakalpojumu sniegšanai un groza Regulu (EK) Nr.482/2008 un (ES) Nr.691/2010 (publicēta “Eiropas Savienības Oficiālajā Vēstnesī” L 271, 18.10.2011.)Eiropas Parlamenta un Padomes 2006.gada 5.jūlija Regula (ES) Nr. 1107/2006 par invalīdu un personu ar ierobežotām pārvietošanās spējām tiesībām, ceļojot ar gaisa transportu (publicēta “Eiropas Savienības Oficiālajā Vēstnesī” L 204, 26.07.2006.) |
| 2. | Citas starptautiskās saistības | Saskaņā ar 1944.gada 7.decembra Konvenciju par starptautisko civilo aviāciju (Latvija tai pievienojusies 1992.gada 3. jūnijā) Starptautiskā civilās aviācijas organizācija (ICAO) ir pilnvarota izdot standartus un rekomendācijas dažādās civilās aviācijas darbības jomās. Latvijas Republikai kā Konvencijas dalībvalstij jānodrošina, lai minētā Konvencija, kā arī tās pielikumu prasības tiktu īstenotas. |
| 3. | Cita informācija | Nav.  |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.).Komisijas 2011.gada 17.oktobra Īstenošanas Regula (ES) Nr. 1035/2011, ar ko nosaka kopīgas prasības aeronavigācijas pakalpojumu sniegšanai un groza Regulu (EK) Nr.482/2008 un (ES) Nr.691/2010 (publicēta “Eiropas Savienības Oficiālajā Vēstnesī” L 271, 18.10.2011.)Eiropas Parlamenta un Padomes 2006.gada 5.jūlija Regula (ES) Nr. 1107/2006 par invalīdu un personu ar ierobežotām pārvietošanās spējām tiesībām, ceļojot ar gaisa transportu (publicēta “Eiropas Savienības Oficiālajā Vēstnesī” L 204, 26.07.2006.) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2015/19981.pants; | Projekta 3.punkts  | Tiesību norma ieviesta pilnībā | Projekts stingrākas prasības neparedz. |
| Regulas Nr.1035/2011 I pielikuma 4.punkts | Projekta 3.punkts, 5.punkts, 6.punkts, 8.punkts, 9.punkts, 18.punkts  | Tiesību norma ieviesta pilnībā | Projekts stingrākas prasības neparedz. |
| Regulas Nr.2015/1998 pielikuma 4.3.apakšpunkts | Projekta 21.punkts un 22.punkts | Tiesību norma ieviesta pilnībā | Projekts stingrākas prasības neparedz. |
| Regulas Nr.2015/1998 pielikuma 1.3., 1.4.apakšpunkts | Projekta 14.punkts | Tiesību norma ieviesta pilnībā | Projekts stingrākas prasības neparedz. |
| Regulas Nr.1107/2006 11pants | Projekta 13.punkts | Tiesību norma ieviesta pilnībā | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1944.gada 7.decembra konvencijas par starptautisko civilo aviāciju 9.pielikums un 17.pielikums. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Konvencijas 17.pielikuma 2.4.1. un 2.4.3.punkts | Projekta 4.punkts (noteikumu Nr.397 3.9.1 un 3.9.2.apakšpunkts) | Tiek izpildītas pilnībā. |
| Konvencijas 9.pielikuma 6.2.punkts | Projekta 15.punkts (noteikumu Nr.397 4.21.apakšpunkts), 21.punkts, 22.punkts, 26.punkts (noteikumu Nr.397 17.punkts) | Tiek izpildītas pilnībā. |
| Konvencijas 17.pielikuma 4.9.punkts | Projekta 9.punkts, 15.punkts (noteikumu Nr.397 4.22.apakšpunkts), 17.punkts (noteikumu Nr.397 5.12.apakšpunkts), 27.punkts (noteikumu Nr.397 18.punkts);  | Tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija |  Konvencijas 17.pielikuma astotais izdevums latviešu valodā tika iztulkots un publicēts Latvijas Vēstnesī 2010.gada 30.janvārī. Savukārt 2011.gadā tika izdots konvencijas 17.pielikuma devītais izdevums, kas ir papildināts ar dažiem punktiem, tajā skaitā ar 4.9.punktu, ir izdots 2011.gadā.Konvencijas 17.pielikuma 4.9.punkts ”Pasākumi, kas saistīti ar kiber draudiem. **Ieteikums** – Katra Līgumslēdzējas valstij vajadzētu izstrādāt pasākumus, lai aizsargātu informācijas un komunikācijas tehnoloģijas sistēmas, kuras tiek izmantotas civilajā aviācijā, no iejaukšanās, kas var apdraudēt civilās aviācijas drošumu”.Konvencijas 17.pielikums tiks aktualizēts valsts valodā un publicēts Civilās aviācijas mājas lapā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē 2017.gada 16.janvārī. Papildus elektroniski projekts tika nosūtīts lidostas “Rīga” un VAS “Latvijas gaisa satiksme” viedokļu izteikšanai. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 3. | Sabiedrības līdzdalības rezultāti | Lidostas “Rīga” un VAS “Latvijas gaisa satiksme” pārstāvji saskaņoja sagatavoto projektu, iesniedzot redakcionālus precizējumus atsevišķos punktos. |
| 4. | Cita informācija | Nav. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Civilās aviācijas aģentūra, Valsts policija, Valsts robežsardze, Muitas iestāde, Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārtikas un veterināram dienestam līdz šim nekādi pienākumi Valsts civilās aviācijas drošības programmā nebija noteikti. Ar šo noteikumu spēkā stāšanos Pārtikas un veterinārajam dienestam ir noteikts par pienākumu izvērtēt lidostu infrastruktūras attīstības projektu piemērotību efektīvai Pārtikas un veterinārā dienesta robežkontroles pasākumu veikšanai.Noteikumu projekta izpilde tiks nodrošināta institūciju līdzšinējo funkciju un cilvēkresursu ietvaros.Noteikumu projekta izpildē nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Anotācijas III sadaļa – projekts šīs jomas neskar.

Satiksmes ministrs U.Augulis

Vīza: valsts sekretārs K.Ozoliņš

04.04.2017. 11:30

3037

I.Lieģe, 67830943

inese.liege@caa.gov.lv

A.Klotiņš, 67830964

armands.klotins@caa.gov.lv